नारियों से ही मिला इस देश को सम्मान
वर्तमान में महिला सशक्तिकरण के कार्यक्रमों का आयोजनों एक आंदोलन सा बन गया है। अंतरराष्ट्रीय महिला दिवस (8 मार्च) पर स्थान-स्थान पर साहित्यिक, सांस्कृतिक, सामाजिक कार्यक्रम महिलाआें को प्रोत्साहन देने के लिए आयोजित किए जाते हैं। जबकि आज से 50 वर्ष पूर्व अंचल में इस तरह की स्थिति नहीं थी। अनेक प्रतिबंधाें के चलते हर महिला अपने ही घर, परिवार के दायरे में कैद थी। सााहित्यिक, राजनीतिक या सांस्कृतिक कार्यक्रमों में उसकी भागीदारी का तो प्रश्न ही नहीं उठता था। शिक्षा के क्षेत्र में कोई इकलौती बालिका अगर आगे बढ़ने का प्रयास करती भी तो सबको आश्चर्यचकित कर देता था। किंतु उस समय ग्वालियर की ही कुछ सशक्त महिलाआें ने ऐसे कदम उठाए जो प्रशंसनीय होने के साथ -साथ रोमांचक भी हैं। इनमें एक नाम है राजमाता विजयाराजे सिंधिया का आैर दूसरा नाम है लेडी जाधव यानी कमलादेवी जाधव का।
1967-68 के दौर में विजयाराजे सिंधिया पूरी सक्रियता के साथ महिला सशक्तिकरण की दिशा में किए जा रहे प्रयायों के लिए आदर्श बनी हुई थीं। महिलाआें के सामाजिक, शैक्षणिक आैर सांस्कृतिक सशक्तिकरण की दिशा में उन्होंने कई महत्वपूर्ण कार्य किए। इस संदर्भ में महिला मंडल नामक संस्था का उल्लेख जरूरी है। इसके माध्यम से महिलाआें के समग्र विकास आैर सामाजिक उत्थान से सतत प्रसाय किए गए, जो आज भी जारी हैं। उधर मराठा सरदार परिवार की महिला कमलादेवी जाधव, जिन्हें लोग लेडी जाधव के नाम से भी जानते हैं, उन्होंने समाज से भटकी हुई महिलाआें के सामाजिक, आर्थिक पुनर्वास के दिशा में महत्वपूर्ण प्रयास किए। अल्पकालीन महिला आवास गृह आैर कामकाजी इंदिरा आवास गृह जैसी संस्थाएं उनकी देन हैं। ये दोनों ही संस्थाएं आज भी अपने उद्देश्यों की पूर्ति के लिए कार्यरत हैं।
hin_Deva hin_Deva hin_Deva